ബന്ധുക്കള് ആരും എത്തിയില്ല അനാഥമായ 70 കാരന്റെ മൃതദേഹം പഞ്ചായത്തംഗത്തിന്്റെ നേതൃത്വത്തില് സംസ്കരിച്ചു കാസര്കോട്: www.kasargodvartha.com 06.10.2021 ബന്ധുക്കള് ഏറ്റെടുക്കാത്തതിനെ തുടര്ന്ന് അനാഥമായ 70 കാരന്റെ മൃതദേഹം പഞ്ചായത്തംഗത്തിന്്റെ നേതൃത്വത്തില് സംസ്കരിച്ചു. കൊല്ലം കൊട്ടാരക്കര സ്വദേശി തങ്കച്ചന്റെ 70 മൃതദേഹമാണ് തിങ്കളാഴ്ച വൈകീട്ട് കാസര്കോട് ചെന്നിക്കര ശ്മശാനത്തില് സംസ്കരിച്ചത്. ഉളിയത്തടുക്ക നാഷനല് നഗര് ഖിളര് ജുമാ മസ്ജിദ് ക്വാര്ടേഴ്സില് കഴിഞ്ഞുവന്നിരുന്ന തങ്കച്ചന് കഴിഞ്ഞ ശനിയാഴ്ചയാണ് മരിച്ചത്. മരംമുറിക്കല് തൊഴിലാളിയായിരുന്നു തങ്കച്ചന്. ഇദ്ദേഹത്തിന്റെ പ്രയാസങ്ങള് മനസിലാക്കി ക്വാര്ടേഴ് ഉടമ റൂമിന്റെ വാടക ഒഴിവാക്കി നല്കിയിരുന്നു. അതിനിടെയാണ് മരണം സംഭവിച്ചത്. ബന്ധുക്കളെ വിവരം അറിയിച്ചപ്പോള് വരാമെന്ന മറുപടിയാണ് ലഭിച്ചത്. ഇതേ തുടര്ന്ന് മൃതദേഹം കാസര്കോട് ജനറല് ആശുപത്രി മോര്ചറിയില് സൂക്ഷിച്ചു. എന്നാല് കഴിഞ്ഞ ഞായറാഴ്ച മൃതദേഹം ഏറ്റുവാങ്ങാന് എത്തില്ലെന്ന് ബന്ധുക്കള് അറിയിക്കുകയായിരുന്നു.ഇതോടെ മധൂര് പഞ്ചായത്തംഗം സി എം ബശീറിന്റെ നേതൃത്വത്തില് സിപിഎം പ്രവര്ത്തകര് ഏറ്റെടുത്ത് സംസ്കാരം നടത്തുകയായിരുന്നു. നഗരസഭയില് പണമടച്ച ശേഷമാണ് മൃതദേഹം സംസ്കരിച്ചത്. കെ എം ഇബ്രാഹിം, യു അശോകന്, ജെയിംസ് എന്നിവര് പങ്കെടുത്തു.